Rahvusvaheline noortekohtumine „A Bit of Me – My digital identity” VAT Teatris 1. – 8. aprillil 2017
Noorsoovahetus toimus Euroopa teatrite koostööprojekti Platform Shift+ raames, mis ühendab 11 partnerit 9 Euroopa riigist. See võrgustik on loodud eesmärgiga ühiselt uurida ja tegeleda väljakutsetega, mille esitab digitaalne ajastu nii noortele kui ka teatritegijatele. Projektis osalevad teatrid peavad oluliseks sihtgrupi kaasamist teatritöö protsessi, et luua võimalikult päevakajalist ja puudutavat teatrit. Koostöö publikuga on projektis väga olulise tähtsusega, mistõttu noored on paljude tegevuste keskpunktis. Üks selle eesmärgi väljendusi ongi noortekohtumine.
VAT Teatri juures toimunud rahvusvahelisel noortekohtumisel “A Bit of Me – My digital identity”, osalesid lisaks Eestile ka Suurbritannia, Saksamaa ja Norra noored, kes tegelesid nädala jooksul ühiselt digiuuenduste ja teatri mõtestamisega. Noorsoovahetuse jooksul külastatati lisaks VAT Teatrile ka teisi teatreid (Cabaret Rhizome) ja koole (Tallinna Lilleküla Gümnaasium, Tallinna Tehnikaülikool, innovatsiooni- ja ettevõtluskeskus Mektory).
Noorsoovahetuse alapealkirjaks oli: „Playfully meeting of digital opportunities in the future of young people” (Noorte mängulised kohtumised tuleviku digivõimalustega). Ühiselt otsiti väljendusviise erinevatele teemadele: noorte digitaalne identiteet, netisõltuvus, sotsiaalmeedia kui manipulatsioonivahend, teater ja digivõimalused. Uurisime koos noortega, kuidas digimaailm ja sealsed valikud meid mõjutavad, kui oluline on veebis vastutustunne, initsiatiivi võtmine ja õppimine.
Noortekohtumise osalised esitasid nädala lõpus konverentsi „Creative Forum” raames õpitust loomingulise kokkuvõtte.
Noortekohtumistest Platoform Shift+ raames saab lugeda: http://platformshift.eu/youth-encounters/. Kohtumist toetas Erasmus +.
Rahvusvaheline digiteemaline konverents „Creative Forum” toimus 7. – 8. aprillini Tallinnas
Samal nädalal korraldas VAT Teater projekti Platform Shift+ raames veel teisegi olulise sündmuse. 7. – 8. aprillil toimus koostöös Tallinna Tehnikaülikooli ja Eesti Rahvusraamatukoguga konverents „Creative Forum”, alapealkirjaga „Demokraatia piiramisrõngas” (“Big Data – Targeting Democracy”). TED-kõnede stiilis ettekandeid esitavad nii kohalikud kui rahvusvahelised eksperdid, et arutleda, kuidas kultuur ja teater saavad reageerida üha enam manipuleeritavale sotsiaalmeediale. Tallinna Tehnikaülikoolis ja Rahvusraamatukogus toimuvatele tasuta loengutele ning neile järgnevatele aruteludele on oodatud kõik huvilised, eriti aga IT ja teatri ning nende alade ühendamise võimalustest huvitatud inimesed ning õpilased ja õpetajad.
Konverents oli inglise keeles ja ilma tõlketa.
Lähemalt konverentsist ja esinejatest: http://www.vatteater.ee/et/uudised/324/index.html
Videokokkuvõte noortekohtumise päevast Tallinna Lilleküla Gümnaasiumis: VAATA SIIT
Noored osalemas VAT Teatris, Tallinna Lilleküla Gümnaasiumis ja Innovatsiooni-ja ettevõtluskeskuses Mektory digi-ja teatriteemalistest töötubades: